Стамбул

Стамбу́л (), зындгонд у куыд Константино́поль (), ирон-чырыстон вариант: Константины сахарЕвангелiе иронау (1864-æм азы рауагъд), фарс 313 кæнæ Ром дæр у Турчы тæккæ дынджырдæр сахар, Византия æмæ Османты империйы кæддæры сæйраг сахар. Цæрынц дзы 15 милуан адæймаджы бæрц, уымæй у Европæйы стырдæр сахар. Стамбул лæууы Босфоры былтыл æмæ у дунейы ахсджиагдæр порттæй иу.

Турчы кæддæры сæйраг сахар, 1923-æм азæй фæстæмæ сси хуымæтæджы сахар (ныр бæстæйы сæйраг сахар у Анкара). Ныры ном (İstanbul) йын официалон æгъдауæй радтой 1930-æм азы.

 Стамбулы историон районтæ æмæ сыхтæ 
Европæ:
 Султанахмет
 Галатæ
 Бейоглу
 Бешикташ
 Вефа
 Фатих
 Таксим
 Лалели
 Эминёню
 Сулукуле
 Долмбахче
 Айвансарай
 Касымпаша
 Джибали
 Чукурджума
 Каракёй
 Зейрек
 Кабаташ
 Фенер
 Балат
 Эйюп
 Ортакёй
 Влахерны
 Бебек

Ази:
 Ускюдар
 Кадыкёй

 Зонад æмæ ахуырад 
Стамбул у Турчы зонадон центр. Сахары мидаг ис цалдæр паддзахадон университеты, уыдоны ’хсæн сты: Стамбулы университет, Стамбулы техникон университет, Мармарæ æмæ Богазичийы университет. Стæй ма Стамбулы ис Стамбулы экономикæйы академи, Уæлдæр техникон скъола, Аивады академи, Стамбулы консерватори æмæ æндæр уæлдæр ахуыргæнæндæттæ.

Сахары архайынц цалдæр зонадон æхсæнады: Турчы медицинон æхсæнад, Турчы биологон æхсæнад, Турчы химион æхсæнад. Сахары стырдæр библиотекæтæ сты Стамбулы университеты библиотекæ æмæ Стамбулы техникон университеты библиотекæ, Сулейманиейы библиотекæ, Баязиды библиотекæ.

 Культурæ 
 Музейтæ 
Сахары сæйрагдæр музейтæ: Æрвхуыз мæзджыт, Сулейманиейы мæзджыт, Сыгъдæг Софияйы Аргъуаны Музей, Стамбулы археологон музей, Нывкæнынад æмæ скульптурæйы музей, Топкапыйы галуаны музей, Мозаикæйы музей, Туркаг æмæ пысылмон культурæйы музей æмæ æндæртæ.

 Экономикæ 
Стамбул у Турчы экономикон центр æмæ сæйраг индустрион сахар. Паддзахады стырдæр банктæ, фæсарæйнаг æхсæнæдтæ æмæ агенстæдтæ сты Стамбулы.

 Цæрджытæ 

Стамбул у Европæйы стырдæр сахар. Сахары цæрынц 15 млн. адæймаджы.

 Транспорт 
Стамбул у Турчы стырдæр транспортон æлхынцъ. Ис дзы дыууæ æхсæнадæмон аэропорты — Ататюрчы аэропорт (IST) (Atatürk International Airport) æмæ Сабиха Гёкчены номыл аэропорт (SAW) (Sabiha Gökçen International Airport).

Стамбулы кусы метрополитен.


 Фиппаинæгтæ 

*